ความรู้สึกว่าไม่สามารถทำกิจกรรมเดิมๆได้เหมือนเเต่ก่อนรู้สึกเบื่อหน่ายกับชีวิต มีช่วงนึงไม่อยากอาหารทำให้น้ำหนักลดลง ไม่ค่อยมีความสุขพออยู่คนเดียวรู้สึกเศร้า บางวันก็นอนไม่สนิทบางวันก็นอนมาก เเล้วก็ไม่ค่อยมีสมาธิเหมือนเเต่ก่อน พอมีเรื่องที่กระทบจิตหนูมักผิดหวังกับตัวเองอยู่เสมอเลยค่ะ#มีเเนวโน้มจะเป็นซึมเศร้าไหมคะ
สวัสดีค่ะ การรู้สึกเบื่อกิจกรรมที่เคยทำแล้วชอบ พฤติกรรมการกินและการนอนเปลี่ยนแปลง เก็บตัวมากขึ้น อาจเป็นสัญญาณเบื้องต้นของภาวะซึมเศร้า โรคซึมเศร้า โรคอารมณ์2ขั้ว หรือความผิดปกติด้านอารมณ์อื่นๆได้หากมีอาการดังกล่าวมากกว่า 2 สัปดาห์ไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้นค่ะ